Helmstedt

Helmstedt on linn Saksamaal Alam-Saksi liidumaa idaservas, Helmstedti kreisi keskus. Ajalooline ülikool ja hansalinn säilitavad romaani ja renessansshoonete olulist monumentaalpärandit, samuti arvukad puitkarkassmajad. Saksamaa lõhestatuse ajal oli lähedalasuval Bundesautobahn 2 Helmstedt–Marienborni piiripunkt, kõige olulisem endisel Saksamaa sisepiiril, kuna oli lühima maantee alguspunkt Lääne-Saksamaa ja Lääne-Berliini vahel. Linna pindala on 66,54 km². 31. detsembril 2017 elas seal 25 803 inimest. Helmstedt asub Elmi ja Lappwaldi mäe vahelises lohus, mis on üleminekuala Harzi põhjapoolsete eelmägede ja Põhja-Saksa madaliku vahel. Seda ümbritseb Elm-Lappwaldi maastikukaitseala. Kesklinn paikneb umbes 36 km Braunschweigist idas, 45 km Magdeburgist läänes ja 90 km Hannoverist idas. Haldusalasse kuuluvad paikkonnad Barmke ja Emmerstedt, mis mõlemad liidendati 1974. aasta haldusreformiga, ning Büddenstedt, mis liidendati 2017. aastal, samuti kuurortlinn Bad Helmstedt, umbes 3,5 km kesklinnast idas. Asulat Saksimaa hertsogiriigis on esmamainitud kui Helmonstede 952. aasta dokumendis, mille andis välja Saksa kuningas Otto I. Varem kutsuti linna ka Helmstädt, linn arenes benediktlaste Sankt Ludgeri kloostri läheduses, mille Liudger asutas 800. aasta paiku misjonijaamana. Helmstedti linnaõigus pärineb 1247. aastast. Linn kuulus 1490. aastani Werdeni abtkonnale, mil selle ostis Braunschweig-Lüneburgi hertsogkond. Aastatel 1576–1810 asus seal Helmstedti Ülikool. 1940. aastate lõpust kuni 1990. aastani oli linnas suur piiripunkt Lääne-Saksamaa ja Ida-Saksamaa vahel. Peamine raudtee ja Autobahn Lääne-Saksamaa ja Berliini vahel, läbi Ida-Saksamaa, algas Helmstedt–Marienborni piiripunktist, tuntud ka kui Checkpoint Alpha. Ametlik sõjaväeline liiklus NATO riikidest Lääne-Berliini oli lubatud vaid seda teed pidi. Linnapea kontor (ehitatud 1904-1906) "Öökullitorn" keskaegsel linnamüüril Helmstedti Hausmannsturm Mälestusmärk endisele piirile Lääne- ja Ida-Saksamaa vahel Heinrich Ludolf Ahrens, (1809–1881), filoloog Bibiana Beglau, (1971–), näitleja Victor von Bruns, (1812–1883), arst ja plastiline kirurg Georg Fein (1803–1869), ajakirjanik ja Vormärzi demokraatlik poliitik, Workers' Educational Associationi asutaja ja organiseerija Peter Feldmann (1958–), poliitik, Frankfurdi linnapea (SPD) aastast 2012 Johann Andreas Graeffer (1746–1802) botaanik ja taimekoolipidaja, Briti aedades mitmete eksootiliste taimede kasutuselevõtja Johann Christian Friedrich Heyer (1793–1873), esimene misjonär, kelle Ameerika Ühendriikide luterlased saatsid välismaale Hans Krebs, (1898–1945), armeeohvitser ja Wehrmachti staabiülem Rudolf Leuckart, (1822–1898), bioloog ja parasitoloogia asutaja Anton August Heinrich Lichtenstein, (1753–1816), zooloog ja raamatukoguhoidja Heinrich Meibom (1590–1655), Saksa arst ja meditsiiniprofessor Helmstedti Ülikoolis Karl Friedrich Reinhard (1769–1840), kirjanik ja Göttingen Musenalmanachi toimetaja Stefan Rinke (1965–), ajaloolane ja Ladina-Ameerika ajaloo spetsialist Friedrich Theodor von Schubert (1758–1825), astronoom Paul Gottlieb Werlhof (1699–1767), kuningliku Hannoveri õuearst ja luuletaja Andree Wiedener, (1970–), jalgpallur, viimati mängis Eintracht Frankfurtis Vitré, Prantsusmaa aastast 1978 Chard, Suurbritannia aastast 1980 Albuquerque, Ameerika Ühendriigid aastast 1983 Fiuggi, Itaalia aastast 1986 Haldensleben, Saksamaa aastast 1990 Svietlahorsk, Valgevene aastast 1991 Orăştie, Rumeenia aastast 2002 Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.stadt-helmstedt.de Emmerstedti ringkond Helmstedt-CITYTOUR (fotogalerii)